Viborger Samler, 1839-08-29
Udenlandske Efterretninger. Frankerig. Paris, den 20de August. Moniteur parisien, et halvtofficielt Blad, indeholder idag om de Orientalske Anliggender følgende Declamationer, der sandsynligviis skulle tjene som Svar paa Oppositionsbladenes Klager over vor Udenrigsminister og hans Befuldmægtigede i Constantinopel: "Jbrahim Pascha er som Seierherre bleven staaende i Merasch; Mehemed Ali underhandler med Storherren; Rusland gjør ingen Udrustninger til Krig; den engelske og franske Flaade ligge forenede ved Jndløbet til Dardanellerne, hvor den østerrigske sandsynligviis vil støde til dem; dette er Hovedindholdet af de sidste Efterretninger fra Orienten. Disse Efterretninger sikkre Verden Freden, medens de tillige tilfredsstille vor nationale Patriotismes retfærdige Fordringer. Frankerig var hurtigere end nogen anden Magt tilstede ved ethvert Punct. Det er en fransk Emissair, der har standset Jbrahims seierrige Marsch; det er den franske Flaade, der først ankom til Tenedos. Hvilken Gang de orientalske Anliggender fra nu af ville tage, saa kan Frankerig være sikker paa, at det overalt er repræsenteret paa en værdig Maade. En Søn af Kongen er ilet hid for at tage Plads i vor brave Marine, og vi ville, hvad der endog skeer, være forberedte, fordi vi allerede forhen vare det, da de uventede Begivenheder indtraf. Man kan med Tillid oppebie Udfaldet af Underhandlinger, der støtte sig paa det allerede Passerede." Saa vidt det officielle Blad. Jkke desmindre tale andre Blade om Udnævnelsen af en ny Gesandt. Constitutionel melder, Kongen har tilkjendegivet Ministerraadet, at han har designeret General Baudrand til at gaae til Constantinopel, og lykønske den unge Sultan til hans Thronbestigelse. Et saadant Valg er af Vigtighed. Vi ville sige Sandbeden uden Forbeholdenhed. Admiral Roussin synes ikke som Gesandt at tilfredsstille enhver Fordring. General Baudrands Udnævnelse til overordentlig Gesandt ansees maaskee som Forløber for en anden Post, der vel ikke er bestemt af Kongen, men af Ministeriet. Samtidig med dette Rygte fornyes andre om en Opløsning eller Modification i Cabinettet. Nogle Blade omtale, at Marineministeren, Admiral Duperre, har forlangt sin Afsked. Ydermere indeholder Eclaireur fra Toulon følgende Linier: "Breve, der ere skrevne i Marineministeriet, melde, at Admiral Duperre definitivt har søgt om sin Demission, og at han ikke meere underskriver, Bladet le Temps bemærker: "Et Blad beretter, at Admiral Duperre paa Grund af en temmelig levende Discussion har forlangt sin Afsked. Vi vide ikke, hvor vidt denne Efterretning er grundet, og hvilken Art af Discussion der har kunnet bevirke Admiralens Fratræden; imidlertid troe De, der kjende hans Characteer, at han ikke længe vil samtykke i at være Medlem af et Cabinet, der udviser saa liden Omhu for vor Marine og for Handelsanliggenderne. Hans Forgængers erkjendte Uduelighed paalægger Admiral Duperre Forpligtelser, som han ei tør unddrage sig fra. – Efter den anførte Artikel skulde det sandsynligviis atter være det saakaldte Sukkerspørgsmaal, der havde bevirket Uenighed imellem Marineministeren og hans Colleger. Man har endnu ikke fattet en fast Beslutning. Regjeringen, bestormet af Deputationer deels fra Søhavnene, deels fra de nordlige Departements, vil oppebie authentiske Beretninger og de Virkninger, som den af Gouverneurerne paa Guadeloupe og Martinique meddeelte Tilladelse til Udførsel af Sukker under fremmed Flag har frembragt. Efter Bladet National skulle igaar tre Deputerede fra Bordeaux, Havre og Nantes have erklæret Ministrene for Handelen og for Finantserne, at de meest anseete Kjøbmænd i disse 3 Stæder vare tilsinds at nedlægge deres Functioner som Medlemmer af Handelskammeret og General=Conseilet, naar der ikke inden 14 Dage udkommer en Ordonance og Nedsættelse af Tolden paa Colonial=Sukkere. Jmidlertid er Hertugen af Orleans ankommen til Bordeaux, og de derværende Blade indeholde mange Beretninger om hans Modtagelse. J Mairens Tale blander Glæden over Hertugens Ankomst sig med Klagerne over Handelens ved Suk spørgsmaalet foranledigede, ulykkelige Forfatning. Kronprindsen svarede: "Jdet jeg for første Gang betræder denne Stad, af hvilken Frankerig med Ret er saa stolt, beklager jeg af Hjertet, at jeg finder den nedbøiet af Lidelser, der, saa haaber jeg, kun ville være forbigaaende, Min Stilling har holdt mig fjernet fra de Aarsager, som have hidført disse Lidelser, og den forbyder mig enhver direct Jndvirkning paa de Hjelpemidler, om hvilke de idag anraabe; men ikke desto mindre bliver det min Pligt, samvittighedsfuldt at undersøge og grundigt at lære at kjende Alt, hvad der angaaer Bordeaux's nuværende og fremtidige Tilstand."